Zhantas/Cleaned-Kyrgyz_Wikipedia huggingface dataset:
Мураталиева Гүлсыйна Нусубалы кызы

Мураталиева Гүлсыйна Нусубалы кызы (4. 3. 1941-ж. туулган, Жумгал району, Үлгү кыштагы) - колунан көөрү төгүлгөн уз.
 
 Эң жакшы бычмачы, өтө жогорку сапатта тигүүчү жана боз үйдүн жасалгаларын даярдоонун устаты.
 Билими орто.
 Үй кызматында.
 Өз алдынча узчулук менен алектенет.
 Узчулукту чоң энеси Айымбүбүдөн жана чоң кайын энеси Айымкандан таасирленип, үйрөнгөн.
 Кыргыздын улуттук кийимдерин (а. и. өзгөчө баш кийимдерди) жана заманбап кийимдерге чейин бир көрүп тигет.
 Туш кийиз сайып, шырдак оюп, шырдак шырып, боз үйдүн бардык жасалгаларын жасайт.
 Чий кооздоп, терме терет.
 Кооздоп жасаган боз үйүнүн бири кайын атасы Төралынын 100 жылдык маарекесиде тигилген.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мураталиева Айнагүл Мойдиновна

Мураталиева Айнагүл Мойдиновна (1. 4. 1959-ж. туулган, 8-Март кыштагы) - агартуучу, ишкер.
 
 Кыргыз Мамлекеттик университетинин механика-математика факультетин бүтүргөн (1982).
 Эмгек жолун 1982-ж. Кожомкул кыштагында С. Мырзакматов атындагы орто мектепте математика мугалими болуп баштаган.
 1999-жылдан өкмөттүк эмес эл аралык инвестиция уюмдары менен кызматташа баштайт.
 Кожомкул кыштагындагы эски бала-бакчанын имаратын инвестиция аркылуу оңдотуп, маалымат ресурстук борбор жана чакан өндүрүштөрдү уюштурган.
 Учурда бул борбордо тигүү, кийиз жасоочу, жүн тытуучу цехтер, айылдык клуб иштейт.
 Ал 1999-2009-жылдары 100дөн ашуун топторду түзүп, «Айыл банк», «Финка», «Байтүшүм», «Компаньон» кредиттик уюмдардан элге кредит алууга көмөк көрсөтүп, чакан бизнестерин өнүктүрүүгө жардам берген.
 Кожомкул кыштагынын инфраструктурасын өнүктүрүүдө ПРООН, АРИС программаларынан гранттык долбоорлорду утуп, аны айылдын экономикалык-социалдык абалын жакшыртууга жумшап келет.
 1999-жылдан Кожомкул кыштагындагы ПРООНдун жакырчылыкты жоюу программасы боюнча өкүлү.
 Суусамыр айылдык кеңешинин эки жолку чакырылышынын депутаты болуп шайланган.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мураталиев Жашасын Бегакматович

Мураталиев Жашасын Бегакматович (15. 4. 1959-ж. туулган, Суусамыр кыштагы) - экономист, жетекчи кызматкер.
 
 Москва шаарындагы Тамак-аш өнөр жай институтунун экономика факультетин бүтүргөн (1986).
 Эмгек жолун 1979-ж.
 Аламүдүн райондук даярдоо конторасында даярдоочу болуп иштөө менен баштаган.
 Жумгал райондук даярдоо конторасында кампа башчысы (1988-92), Суусамыр райондук даярдоо конторасынын директору (1992-95), «Бекназар» жоопкерчилиги чектелген коомунда коммерциялык иштер боюнча директордун орун басары (1995-99), «Канат» Жоопкерчилиги чекгелген коомунда директордун орун басары (1999-2006), «Болот» Жоопкерчилиги чектелген коомунда директордун коммерциялык иштер боюнча орун басары (2006-07), 2007-жылдан «ЖерҮй алтын» жабык акционердик коомунда жабдуу бөлүмүнүн логисти (кампачы) болуп эмгектенет.
 2009-жылдын декабрынан бери Кыргыз Республикасынын Айлана-чөйрөнү коргоо жана токой чарбасы боюнча агенттигинде экологияны контролдоо башкармасынын башчысы болуп иштейт.
 Чал уруусунан.
 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мураталиев Бегакмат Данапияевич

Мураталиев Бегакмат Данапияевич (1925, Суусамыр өрөөнү -1984, Кожомкул айылы) - эмгектин жана согуштун ардагери.
 
 Эмгек жолун 15 жашынан баштап, Улуу Ата Мекендик согуш мезгилинде Таш-Көмүр шахтасында жумушчу болуп иштеп, оорукта кызмат өтөгөн.
 1945-ж. Сталин районунун (азыркы Москва) «Россия» колхозунда чабан, 1960-ж.
 ферма башчысы, 1967-ж. Москва, Аламүдүн райондук керек-жарак коомдорунда даярдоочу болуп иштеген.
 Ал ар жүз тубар койдон 190дон төл алган.
 Бул эмгеги үчүн 1954-ж. Ленин орденине татыктуу болгон.
 «Кооперациянын отличниги» наамынын ээси.
 Ошондой эле бир нече жолу Ардак грамоталар менен сыйланган.
 1995-ж. Кыргыз ССРинин Жогорку Советине Суусамырдан эң алгачкы депутат болуп шайланган.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мураталиев Андаш Биахметович

Мураталиев Андаш Биахметович (1. 5. 1961-ж. туулган, Москва району, Сретенка кыштагы) - милициянын полковниги, милициянын отличниги жана жетекчи кызматкер.
 
 Кыргыз Мамлекеттик университетинин экономика (1982) жана ошол эле окуу жайдын юридика факультеттерин бүтүргөн (1996).
 Эмгек жолун 1983-ж. Суусамыр айылдык керек-жарак коомунда сатуучу болуп баштаган.
 «Кызыл-Ой» совхозунда улук прораб (1984-90), Коммуналдык министрликте жабдуучу, «Импульс» кооперациясында башкы бухгалтер, Сокулук райондук ички иштер бөлүмүндө (1990-97), ОБХССте оперуполномочен, Панфилов райондук ички иштер бөлүмүндө ОБЭПтин начальниги, Ош облусунда ОБЭПКте улук инспектор (1997-98), КР ИИМинин оперативдүү тергөө бөлүмүндө оперуполномочен (1998-2000), Суусамырда ПОМдун начальниги (2000-03), КР ИИМинин УОБунда инспектор (2003-06), улук инспектор болуп эмгектенген.
 Ысык-Көл облусунун Тоң РИБисинин начальниги (2006-07), 2007-жылдан Ысык-Көл облусунун ИИБсинде начальниктин орун басары.
 2005-ж. «Милициянын отличниги» наамын алган.
 Кыргыз милициясына 80 жыл юбилейлик (2005) жана II даражадагы «Азамат» медалдары менен сыйланган.
 2007-ж. ИИМинин Ысык-Көл облустук администрациясынын ардак грамоталарын алган.
 2008-ж. «Жылдын адамы» номинациясына ээ болгон.
 2009-жылдан Тоң райондук ИИБнин начальниги.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мураталы уулу Үсөналы

Мураталы уулу Үсөналы (1904, Суусамыр өрөөнү, Ак-Мойнок кыштоосу - 1930, Базар-Коргон району) - алгачкы агартуучулардан.
 
 Суусамыр өрөөнүндө жашаган ногой молдодон окуп кат-сабатсыздыгын жойгон.
 Кийин Пишпектеги жана Ташкен шаарындагы мугалимдер окуу жайында билимин өркүндөткөн.
 1923-24-жылдары Суусамырда Кара-Суу (азыркы Кожомкул) кыштагында жаштардын сабатсыздыгын жоюу максатында айылдагы балдарды чогултуп, жер төлөдө окуткан.
 Бул кишиден билим алган биринчи окуучулары - Байтурсунов Насыр (Даңк орденинин толук кавалери), Зайнидинов Мансур (Ленин жана Эмгек Кызыл Туу ордендеринин ээси), Данияров Жусупакмат (согуштун майыбы), Чөкөнов Жакып, Аргымбай кызы Турду.
 1926-ж. Жумгалда Республикага белгилүү мугалим Карынбаев менен бирге иштеп, балдарга билим-тарбия беришкен.
 1927-29-жылдары Токмок шаарында мектептин директору, 1930-ж. Жалал-Абад облусунун Базар-Коргон районунда Эл агартуу комиссариатында иштеген.
 Ошол кезде түштүк жергесинде басмачылар Совет бийлигине каршы айыгышкан тоскоолдуктарды уюштуруп турган мезгил эле.
 Басмачылар аны түн ичинде колго түшүрүп, тоо тарапка алып кетип, атып өлтүрүшкөн.
 Ал кишинин сөөгү кай жерде коюлганы белгисиз бойдон калган.
 Аны билгендер жана окуучулары «билимдүү, келечекти көрө билген инсан эле» - деп эскеришет.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Моңолдоров Акмат

Моңолдоров Акмат (1892, Суусамыр өрөөнү -1974, ошол эле жер) - эмгек ардагери, айыл чарба өндүрүшүнүн алгачкы жетекчи кызматкери, Совет бийлигине чейин жеке чарбада эмгектенген.
 
 1932-жылдан 1949-жылга чейин Тунук колхозунда башкарма болуп иштеген.
 Улуу Ата Мекендик согуш мезгилинде оорукта калып, эгин айдатып, фронтко жөнөтүп турган.
 Көптөгөн мактоо грамоталары жана 1946-ж. Эмгек Кызыл Туу ордени менен сыйланган.
 Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Молдустанов Токтор

Молдустанов Токтор (1932-ж. туулган, Суусамыр кыштагы) - экономика илимдеринин кандидаты, профессор жана элге билим берүүнүн отличниги.
 
Фрунзедеги педагогикалык окуу жайын (1951) жана Кыргыз мамлекеттик университетинин география факультетин бүтүргөн (1957). Эмгек жолун 1946-ж. колхоздо жумушчу болуп баштаган.

Суусамырдагы Каракол негизги мектебинде мугалим (1951-52), Сокулук райондук билим берүү бөлүмүндө мектептер боюнча инспектор (1957-58), 1958-жылдын май айынан Кыргыз Улуттук Илимдер академиясынын Экономика институтунда кенже, улук илимий кызматкер (1965-72) жана өнөр жайын эффективдүү жайгаштыруу бөлүмүндө сектор башчы, 1972-жылдан ошол эле институтта транспорт жана экономикалык байланыштар боюнча сектор башчысы, жетектөөчү илимий кызматкер болуп 2000-жылга чейин иштеп келди.

Ал республиканын экономикасынын өнүгүшүнө көп салым кошту. Республиканын экономикалык өнүгүүсүнүн схемасын түзүүгө (1966-70, 1971-80, 1990-2000 жана 2005-жылга чейинки) жана мындан сырткары илимий техникалык комплекстерди программалоого жана Кыргыз Республикасынын алгачкы атласын (окумуштуу С. Өмүрзаковдун жетекчилиги астында) түзүүгө катышкан.

Молдустанов - 70тен ашык илимий эмгектин автору. Көптөгөн союздук жана республикалык илимий жана илимий-практикалык конференциялардын катышуучусу болгон жана коомдуксаясий иштерге да активдүү катышып келген.

1948-57-жылдары Сокулук райком комсомолунун бюро мүчөсү, Кыргыз Республикасынын ИАнын Экономика институтунун профсоюз комитетинде мүчө, төрага, партбюронун орун басары жана катчысы болгон.

Академиянын алдындагы «Билим» коомунда төраганын орун басары, ревкомдун төрагасы, экономикалык советтин мүчөсү жана экономика институтунун эксперт боюнча комиссиясынын төрагасы болуп иштеген.

Учурда Баласагын атындагы мамлекеттик улуттук университетинин экономика кафедрасында профессор болуп эмгектенип келүүдө.

Чал уруусунан.

 Колдонулган адабияттар 

 Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Молдокулов Бошкой Насырбекович

Молдокулов Бошкой Насырбекович (1952-ж. туулган) - милициянын полковниги, коомдук укук коргоочу.
 
Суусамырда 8-Март орто мектебин 1969-ж. бүтүргөн.

Кыргыз мамлекеттик университетинин тарых (1974), ошол эле окуу жайдын укук таануу (1992) факультеттерин, Москвадагы СССР ИИМиндеги билимин өркүндөтүүчү курсту бүтүргөн (1986).

Эмгек жолун 1974-ж. Ак-Талаа районундагы M. В. Ломоносов атындагы орто мектепте мугалим, андан кийин директордун орун басары болуп иштөөдөн баштаган.
1979-83-жылдары Фрунзедеги кесиптик билим берүү мамлекеттик комитетинде улук методист, жетектөөчү адис болуп эмгектенген.
1983-2003-жылдары Кыргыз Республикасынын Ички иштер министрлигинде инспектор, улук инспектор, Талас облустук ИИБдө кадрлар бөлүмүнүн башчысы, Бишкек шаардык ИИБде кадрлар бөлүмүн жетектеген.

Кийинчерээк Бишкектеги Свердлов, Ленин райондук ИИБде начальниктин орун басары, Бишкек шаардык ИИБде күзөт бөлүмүнүн башчысынын орун басары, Бишкекте күзөт полкунда штабдын улук инспектору, 2004-08-жылдары Бишкек шаардык адвокаттар коллегиясында, Биринчи Май райондук бөлүмүндө укук коргоочу, 2008-09-жылдары Кыргызпромстрой банкынын кадрлар башкармалыгында эмгектенген.
ИИМдин тармагында иштеген мезгилинде ИИМдеги «Эн жакшы кызматы үчүн» төш белгиси жана бир нече медалдар менен сыйланган.
Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Молдалиев Орозбек ажы Абдысаламович

Молдалиев Орозбек ажы Абдысаламович (9. 8. 1947-ж. туулган, Тунук айылында)аскер кызматчысы, окумуштуу, дипломат жана коомдук ишмер.
Саясый илимдердин кандидаты (2003), профессор.
 
1971-ж. Кыргыз медициналык институтунун дарылоо факультетин бүтүргөн.
1971-72-ж. Онкология жана радиология илим-изилдөө институнун, клиникалык ординатурасында иштеген.
1972-94-жылдары Кызыл Туулуу Чыгыш чек ара округунда аскердик кызмат өтөгөн.
1994-ж. отставкага кеткен.
Аскердик наамы полковник.

1995-98-жылдары Кыргыз Республикасынын Президентинин алдындагы Эл аралык Стратегиялык изилдөөлөр институтунда директордун 1-орун басары, 1998-99-жылдары Эл аралык соода жана коопсуздук бюросунун директору, 2000-01-жылдары Кыргызстандын Өзбек Республикасындагы элчилигинде 1-катчы, 2001-02-жылдары Тышкы иштер министрлигинде Стратегиялык изилдөө жана укуктук маселелер Башкы башкармасында кенешчи болуп иштеген.

2002-жылдан Тышкы иштер министрлигинин Дипломатиялык Академиясында Дүйнөлүк саясат жана эл аралык мамилелер кафедра башчысы, Тышкы саясатты изилдөө борборунун директору болуп эмгектенет.

Махмуд Кашкари атындагы Чыгыш университетинде саясат таануу боюнча дарс окуйт.
1995-ж. АКШнын Согуш-аба күчтөрүнүн «Өзгөчө операциялар» мектебин, 1996-ж. Дж. Маршалл атындагы Коопсуздук маселелери боюнча Европалык борбордун стратегялык изилдөөлөр жана коргонуу экономикасы коллежин (Германия) аяктаган.
50дөн ашык илимий эмгектин жана монографиянын (а. и. 3 жеке, 6 авторлош) автору.

Илимий эмгектери АКШ, Германия, Казакстан, Өзбектсан, Россия, Польша, Түркия, Швеция, Франция ж. б. мамлекеттерде басылып чыккан.
Эл аралык «Терроризмге каршы күрөш», «Борбордук Азиядагы туруктуулук» жумушчу топторунун, Борбордук Азия эксперттер ассоциациясынын, Пекиндин «Эл аралык достук жана кызматташтык» ассоциациясынын, «Укук жана саясат» журналынын редакциялык тобунун мүчөсү.
«Ардак белгиси» ордени жана 1-даражадагы «Кү-жүрмөн кызмат өтөгөндүгү үчүн » медалы (2000) менен сыйланган.
Токтор уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Молдалиев Кеңешбек Кадырбекович

Молдалиев Кеңешбек Кадырбекович (23. 2. 1936, Суусамыр өрөөнү -1996-ж., Бишкек шаары) - философия илимдеринин кандидаты.
 
Кыргыз Мамлекеттик университетинин физика-математика факультетин (1969) жана аспирантурасын бүтүргөн (1971).
Эмгек жолун 1953-ж. колхоздо ага чабандын жардамчысы болуп баштаган.
Кийнчерээк Суусамыр орто мектебинде физика мугалими (1969-1974-ж.).

«Динамикалык жана статистикалык закондор, алардын философиялык мааниси» деген темада кандидаттык диссертация коргогон.
Андан сон «Илимий техникалык өнүгүү учурундагы адам баласынын жаратылышты башкаруу жолдору» деген темада изилдөөлөрдү жүргүзгөн.
Ал 9 монографиянын автору.

Кыргыз Мамлекеттик медициналык институтунда философия кафедрасында иштөө менен бирге студенттер арасында философия боюнча илимий-изилдөө кружогун жетектеген.

Кружоктун мүчөлөрү Республикада жана Союздук деңгээлде өткөн коомдук илимдер боюнча конкурстарда дипломдорго жана грамоталарга татыктуу болушкан.
1974-80-жылдары Кыргыз мамлекеттик дене тарбия жана спорт, Фрунзе политехника институту.

1980-ж. Кыргыз Мамлекеттик медицина институтунда диалектикалык жана тарыхый материализм, илимий атеизм кафедрасынын доцент-окутуучу болуп эмгектенген.
Андан соң Кыргызстан КП БКнын астындагы кечки марксизм-ленинизм университетинде жалпы физика, химия жана биология кафедрасында методологиялык семинарды жетектеген жана баштапкы партиялык уюмдун катчысы болуп эмгектенген.
Өйдөчекти уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Молдалиев Кадирдин

Молдалиев Кадирдин (1922-ж. туулган, Суусамыр өрөөнү) - согуштун жана эмгектин ардагери.

 Улуу Ата Мекендик согуштан 1944-ж. майып болуп кайткан.
 Армияга 1942-ж. чакырылып, 113-темир жол батальонунун курамында фашисттик Германияга каршы согушкан.
 «Ата Мекендик согуштун II даражадагы ордени», «1941-1945-жылдары Улуу Ата Мекендик согушта Германияны женгендиги үчүн» медалы менен сыйланган.
 Согуштан келгенден кийин азыркы Кожомкул айылында мугалим болуп иштеп жүрүп, ардактуу эс алууга чыккан.
 Азыр Бишкек шаарында жашайт.
 Өйдөчекти уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Молдалиев Абдыхалил

Молдалиев Абдыхалил, Акал (5. 1. 1931, Суусамыр кыштагы -2005, Чаек кыштагы) - эл мугалими, коомдук жана саясий ишмер.
 
 Кыргыз мамлекеттик университетинин тарых факультетин (1955) жана Алматыдагы Жогорку партиялык мектепти артыкчылык дипломдору менен бүтүргөн (1969).
 1952-жылдан Кайырма орто мектебинин директору, Чолпондогу мектеп интернаттын 1-директору, партиянын Жумгал райондук комитетинде инструктор, бөлүм башчы, «Чаек» колхозунда партиялык комитетинде катчы, Кыргызстан комунисттик партиясынын Жумгал райондук комитетинде партиялык комиссиянын төрагасы болуп иштеген Сөздү чебер сүйлөй билген, чечен болгон.
 Ал кыргыз элинин тарыхына кызыгып, өз алдынча изилдеген публицист, жазуучу.
 Ал «Байзак баатыр» (1998), «Ала-Тоонун асылзат айымдары» (2001) аттуу көркөм-адабий китептерди да жазган.
 Андан таалим алган ондогон тарбиялануучулары ар кыл кызматтарда эмгектенишет.
 1991-жылдан Аксакалдар сотунун төрагасы.
 Райондук кеңешке 30 жыл депутат болуп шайланган.
 Кыргыз ССР Жогорку Советинин Ардак грамотасы жана медалдар менен сыйланган.
 Кыргыз Республикасынын алдында сиңирген өзгөчө эмгеги үчүн атайы пенсиянын ээси болгон.
 Токтор уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Молдалиев Абдысалам

Молдалиев Абдысалам (1920, Кызыл-Ой кыштагы -1996, ошол эле жер) - алгачкы агартуучу.
 
 1958-ж. Фрунзе шаарындагы педагогикалык институттун филология факультетин сырттан окуп бүтүргөн.
 Эмгек жолун Суусамыр өрөөнүндөгү мектептерде мугалим болуп баштаган.
 Улуу Ата Мекендик согуштун катышуучусу.
 Согуштан кийин Суусамырдагы «Тунук» мектебинде мугалим, директор болуп иштеген (1946-50).
 1953-жылдан өмүрүнүн акырына чейин «Фрунзе» атындагы мектепте мугалим, окуу бөлүмүнүн башчысы болгон.
 Ал «Эмгектеги каармандыгы үчүн» медалы менен сыйланган.
 Токтор уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мекешова Замира

Мекешова Замира (18. 3. 1956-ж. туулган, Жумгал району, Өрнөк кыштагы) - дасыккан педагог, жогорку категориядагы мугалим, жетекчи кызматкер.
 
 СССРдин 50 жылдыгы атындагы Кыргыз мамлекеттик университетинин география факультетин бүтүргөн (1979).
 Эмгек жолун 1979-ж. Жумгал районундагы Өрнөк орто мектебинде география мугалими болуп баштап, ал жерде 1981-жылга чейин иштеген.
 Кийинчерээк, 1981-жылдан Суусамыр өрөөнүнүн Кызыл-Ой кыштагындагы Түркмөн атындагы орто мектепте география мугалими, 1994-жылдан окуу бөлүмүнүн башчысы, директордун орун басары, 1995-2006-жылдары ушул эле мектепте 11 жыл директор болуп үзүрлүү эмгектенип келген.
 Өз ишин жакшы билген, уюштуруу жөндөмдүүлүгү жогору инсан.
 Ал мектепте жетекчи болуп иштеп турганда «Манас залы», «Улутук зал» жана «Жаратылыш бурчун» уюштурган.
 Мектептин айланасын жашылдандырууда эмгеги зор.
 2000-ж. Кыргыз Республи касынын мугалимдеринин 1-курултайына делегат болгон.
 Суусамыр айылдык кеңешине 2001-жана 2008-ж. депутат болуп шайланган.
 «Эл агартуунун отличниги» төш белгисинин ээси (2000).
 Облустук элге билим берүү бөлүмүнүн Ардак грамоталары менен бир нече жолу сыйланган.
 Учурда ошол эле мектепте мугалим болуп эмгектенүүдө.
 Улуу Ата Мекендик согуштун катышуучуларына жана согуштун ардагерлерине эстелик тургузууга активдүү катышкан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мамытова Асылкан

Мамытова Асылкан (20. 5. 1930, Чүй облусу, Москва району, Кепер-Арык кыштагы -2007, Суусамыр кыштагы) - эмгек ардагери.
 
Ал ар кандай чарбалык иштерде эмгектенип, 1974-жылдан 1990-жылга чейин «Калинингазда» иштеген.
Ленин ордени (1966) жана «Эмгектеги артыкчылыгы» медалы (1983) менен сыйланган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мамытбеков Сейитказы

Мамытбеков Сейитказы (15. 1949-ж. туулган, Суусамыр өрөөнү, 8-Март (учурда Кожомкул) кыштагы) - тажрыйбалуу педагог.
 
 Кыргыз мамлекеттик университетинин механика-математика факультетин бүтүргөн (1973).
 Эмгек жолун ошол эле жылы 8-Март орто мектебинде математика мугалими болуп баштап, 1976-жылга чейин иштеген.
 Фрунзе шаарындагы республикалык сырттан окуу мектебинде окуу бөлүмүнүн башчысы (1976-81), Суусамыр орто мектебинде мугалим (1981-83), Тунук негизги мектебинде директор (1983-88), Суусамыр орто мектебинде мугалим болуп эмгектенген.
 1992-93-жылдары Суусамыр районунун статистика башкармалыгынын башчысы, 1993-94-жылдары жаңы уюшулган «Каракол» совхозунун директору болгон.
 1994-жылдан Суусамыр орто мектебинде мугалимдик кесибин улантып келе жатат.
 Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мамытбеков Орозбек

Мамытбеков Орозбек (25. 2. 1956-ж. туулган, азыркы Ко-жомкул кыштагы) - жетекчи кызматкер, инженер.
 
 К. И Скрябин атындагы Кыргызстан айылчарба институтунун механизация факультетин (1986) жана № 1 техникалык орто окуу жайын электр слесарь бөлүмүн бүтүргөн (1976).
 Ал 1976-78-жылдары Советтик Армияда кызмат өтөгөндөн кийин, Суусамыр башкы кой чарба бирикмесинде электр слесары (1978-80), Суусамыр совхозунда механик (1986-90), башкы инженер (1990-93), Суусамыр «Агро жабдуу техсервис» ишканасында директор (1993-96), «Суусамыр» Дыйкан Чарба Бирикмесине башкы инженери (1997-99) болуп эмгектенген.
 1999-2001-жылдары Суусамыр айыл өкмөтүндө айыл чарбасы боюнча жетектөөчү адис болуп иштейт.
 2001-жылдан жеке чарбасы менен алек тенип келет.
 Бир нече жолу жергиликтүү жана райондук бийликтердин Ардак грамоталары менен сыйланган.
 Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мамбеталиева Айнагүл

Мамбеталиева Айнагүл (5. 9. 1954-ж. туулган, 1-Май кыштагы) - эл агартуунун отличниги (2006).

 Кыргыз мамлекеттик университетинин филология факультетин бүтүргөндөн (1979) кийин 1-Май орто мектебинин окуу бөлүмүнүн башчысы болуп дайындалып, ошол эле мектепте иштеп келе жатат.
 Элге билим берүү министрлигинин, облустун жана райондун Ардак грамоталары менен сыйланган.
 1993-ж. Жумгал райондук кеңешине депутат болуп шайланган.
 Шааболот уруусунан.
 
 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Маматказиева Алмабүбү

Маматказиева Алмабүбү (14. 8. 1961-ж. туулган, Жумгал району, Кызарт кыштагы) - эл агартуунун отличниги.
 
 В. В. Маяковский атындагы Кыргыз кызкелиндер педагогика институтунун педагогика жана психология факультетин (мектепке чейинки) бүтүргөн (1983).
 Эмгек жолун 1987-ж. Токтогул районунун Совет кыштагында Н. К. Крупская атындагы мектепте мугалим болуп баштаган.
 1988-жылдан Суусамыр орто мектебинде мугалим болуп иштейт.
 2008-ж. Кыргыз Республикасынын Эл агартуу отличниги төш белгисин алган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар